Mansesterissa on tehty pelejä kasarilta saakka

10tons, kaupungin vanhin pelifirma

Colossal Order rakentaa kaupunkeja

Catland rakastaa hulluutta mutta ei Forssaa

Iceflake Studios ja salaisuuksien kammio

Random Potion tarttui isoon roolipelihaasteeseen

Helmi Games tekee mobiiliin oikeita pelejä



V2.fi | Jukka O. Kauppinen

Tampereella on yksi Suomen suurimmista pelialan keskittymistä ja kaupungissa on tehty ensimmäiset maailmanmarkkinoille suunnanneet videopelit jo 1980-luvulla. Kylillä kuhisee edelleen, minkä myötä Suomen Pelimuseon järjestämään Pelejä Tampereelta -tapahtumaan saapui monia paikallisia peliyrityksiä esittelemään ja peluuttamaan pelejään niin tietokoneilla, pelikonsoleilla kuin mobiililaitteilla.Kello 14.00-15.00 Pelimuseon Areenalla haastateltiin paikallisia pelikehittäjiä.Tampereen vanhin pelitalo on 10tons, josta haastateltavaksi asteli Tero Alatalo.Suora linkki: https://youtu.be/q7Bm7VzS7jo Vuonna 2003 perustettu 10tons on vanhin Tampereella toimiva pelialan yritys. 10tons aloitti tekemällä PC-pelejä, mutta on sittemmin julkaissut pelejä aktiivisesti kaikille kulloinkin aktiivisille alustoille, mukaan lukien kaikenlaiset menneet ja nykyiset mobiilialustat. Tänään 10tons julkaisee pelejä muun muassa PC:lle, Linuxille, Macille, Androidille, iOS:lle, PlayStation 4:lle, Xbox Onelle ja Switchille. Studio tunnetaan muun muassa vauhdikkaista räiskintäpeleistä ja klassisten peli-ideoiden sujuvasta modernisoinnista nykyalustoille. 10tons on lisäksi siitä erikoinen, että studio tekee pelinsä omalla pelimoottorillaan.Lisätietoja: https://www.10tons.com/ Tero Alatalo on 10tons Oy:n toimitusjohtaja, hallituksen puheenjohtaja ja toinen omistajista. Teron pelikehitysura lähti liikkeelle opiskelujen ohessa julkaistusta Crimsonlandista. Peli osoittautui kaupallisesti sen verran menestyneeksi, että vaihtoehtoinen ura tutkijana jäi katkolle, kun opiskelutoverit Tampereen Yliopistosta päättivät perustaa pelifirman. Vuosien saatossa 10tonsista on jalostunut vakavarainen monialustakehitykseen erikoistunut yritys, joka työllistää tällä hetkellä kymmenkunta ihmistä.Cities Skylines -sarjallaan ratsastavalta Colossal Orderilta tapahtumaan saapui pelejä esittelemään ja haastateltavaksi Annu Syrén.Suora linkki: https://www.youtube.com/watch?v=RM6DyK2qJ-M Colossal OrderLauantaina 12.10. Suomen pelimuseoon saapuu joukko tamperelaisia pelikehittäjiä kertomaan toiminnastaan ja esittelemään pelejään. Mukana on myös Colossal Order:Vuonna 2009 perustettu Colossal Order syntyi strategia- ja liikennesimulaatiopelien kehittäjäksi. Vuonna 2011 julkaistu esikoispeli Cities in Motion ja sen jatko-osa Cities in Motion 2 olivat erinomaisia liikennesimulaatioita, joissa pelaaja rakensi suurkaupunkeihin julkisia liikenneverkkoja. Niistä oli pieni loikka vuonna 2015 julkaistuun Cities Skylinesiin, joka nousi hetkellisesti jopa maailman pelatuimpien PC-pelien joukkoon. Citiesiin on julkaistu sittemmin kattava kirjo laajennuksia, jotka ovat kuljettaneet peliä hämmästyttävän moniin eri suuntiin.Niistä viimeisin on Cities: Skylines - Campus, jonka myötä pelaajat voivat suunnitella peliin vaikkapa oman yliopiston tai taidekoulun sekä suunnitella niiden lukukausiohjelman. Voit kokeilla äskettäin julkaistua Campusia Colossal Orderin pöydällä!Lisätietoja: https://www.colossalorder.fi/ Catland-studion Tomi Toikka kertoo firmansa filosofiasta ja erikoisten, jopa hitusen hullujen pelien tekemisestä.Suora linkki: https://www.youtube.com/watch?v=RST238Cgh0M Vuonna 2017 perustetun Catland-pelistudion motto on "embrace insanity" ja tavoite tehdä hullunhauskoja videopelejä. Pienkehittäjä tuntuukin onnistuneen tavoitteessaan, sillä Catland tunnetaan omalaatuisista ja suorastaan rohkeista peleistä ja hulvattomista ideoistaan.Esimerkiksi The Spy Who Shrunk Me nakkaa pelaajansa vuoteen 1981, jolloin superagentin tehtävä on pysäyttää kutistussäteen avulla maailmanrauhaa uhkaavat juonet. Miten esimerkiksi ydinpommin purkaminen sujuu minikokoiselta agentilta? Peli tukee myös virtuaalitodellisuussilmikoita.Määrättyä huomiota sai myös virtuaalitodellisuuspeli Taphouse VR, jossa pelaaja on fantasiamaailmaan sijoittuvan pubin baarimikko. Ilta-Sanomat kuvaili peliä nallekarhusimulaattoriksi runsaalla Tom of Finland -estetiikalla. Catland on sittemmin laajentanut Taphousea sekä työstää sille myös jatko-osaa.Pelimuseossa Catland esittelee ja peluuttaa The Spy Who Shrunk Me -peliä sekä vielä julkaisematonta tulevaa uutuuttaan, Starship Saboteuria.Lisätietoja: https://catland.studio/ Tomi ToikkaTomi Toikka on Catlandin toimitusjohtaja sekä Tampere Game Hub ry:n perustaja, jolla on vuosien kokemus pelialalta. Tomi on julkaissut viisi peliä, ja alustoina löytyy niin mobiilia kuin virtuaalitodellisuuttakin. Tomin johdolla Catland on voittanut useita palkintoja, mm. KasvuOpen Pirkanmaa 2018 -kasvutapahtuman sekä Vuoden Tulokas 2018 Tribe Tampereelta. Tomi Toikka pitää erityisen tärkeänä edistää ja markkinoida Tampereen kasvavaa pelialaa.Iceflake Studiosin perustanut Lasse Liljedahl saapui museolle kertomaan tamperelaisesta pelinteosta omalta kulmaltaan, suurten salaisuuksien verhoa kiusallisesti heilutellen.Suora linkki: https://www.youtube.com/watch?v=Jcn2h0OcFB4 Jo vuodesta 2007 toiminut Iceflake Studios on tehnyt aktiivisesti pelejä mitä erilaisimmille alustoille. Yritys sai alkunsa Suomen toisen maailmansodan taistelutantereille sijoittuneiden FinnWars-verkkoräiskintöjen kautta ja keskittyi sittemmin tekemään erityisesti hauskoja mobiilipelejä. Nyttemmin Iceflake on palannut voimallisesti isompien videopelien maailmaan PC:lle ja isoille konsoleille. Yritys julkaisi muutama vuosi sitten oivalliset Race Online -ajopelin ja Ice Lakes -pilkkisimulaattorin.Parhaillaan Iceflake on työstämässä uusia projekteja, joista ainakin yksi julkistetaan aivan näillä hilkuilla. Koska uutusspeli on edelleen salainen, niin studio ei pysty esittelemään sitä Pelimuseossa. Studion perustanut Lasse Liljedahl kuitenkin osallistuu kello 14 alkavaan haastatteluputkeen, jossa puntaroimme pelialaa ja pelien tekemistä.Lisätietoja: http://iceflake.com/ Lasse LiljedahlLassella on yli 12 vuoden kokemus yrittäjänä toimimisesta nopeasti muuttuvalla pelialla. Tuona aikana hän on ollut kehittämässä pariakymmentä peliä ja kokenut siirtymän pienistä muutaman hengen mobiiliprojekteista suuriin kymmeniä henkiä vaativiin PC- ja konsolituotantoihin. Pelinkehityksen juuret ulottuvat kuitenkin pidemmälle. 90-luvun lopulla alkanut innostus omista peliprojekteista johti vuosien kehityksen jälkeen pelien modaamiseen, josta mainittavimpana tuloksena on kaikkien aikojen suurin Suomen sotahistoriaa toisessa maailmansodassa käsittelevä pelikokonaisuus nimeltään FinnWars.Tampereen nuorimpiin pelitaloihin lukeutuva Random Potion työstää parhaillaan esikoispeliään, joka onkin astetta korkeammalle kurkottava projekti. Siitä meille kertoo Randomim Arto Koistinen.Suora linkki: https://www.youtube.com/watch?v=F-36KtRMtEo Random PotionRandom Potion on nuorin ja tulevaisin Pelimuseolle saapuvista pelikehittäjistä, sillä studio ei ole vielä julkaissut esikoispeliään vaan se on vasta työn alla. Tamperelaisfirma näet työstää tietokoneille julkaistavaa roolipeliä Keski-Euroopassa erittäin suosittuun The Dark Eye -roolipelisarjaan. 1980-luvun alussa julkaistuun The Dark Eyehin on julkaistu kuusi painosta, runsaasti laajennusosia, kirjoja, taidekirjoja ja videopelejä tietokoneille, konsoleille ja mobiiliin.Tamperelaisen studion pääsy suositun roolipelisarjan ytimeen onkin hieno askel koko suomalaiselle pelialalle. Randomin väki kertoo, että he pyrkivät luomaan The Dark Eye - Book of Heroesista pöytäroolipelimäisen kokemuksen digitalisen ympäristön ehdoilla.Random Potion tarjoaa Pelimuseolla The Dark Eye - Book of Heroes -pelin ennakon esittelemällä sen konsepteja, grafiikkaa ja tulevaa olemusta.Lisätietoja: http://randompotion.com/news/ Helmi Games julkaisi tapahtumaviikonloppuna esikoispelinsä, joka onkin herkullisen mielenkiintoinen ja erikoinen portsariseikkailu Bouncer Story.Suora linkki: https://www.youtube.com/watch?v=UV4zRZhSaLI Helmi Games on riippumaton pelialan yritys, joka on perustettu loppuvuonna 2016. Yrityksessä on kaksi vakituista pelinkehittäjää ja tarpeesta riippuen freelancereitä muun muassa grafiikkaa luomassa.Helmen 10.10. julkaistu uutuuspeli Bouncer Story on tarinavetoinen kevytroolipeli, jossa tasapainoillaan mafian, etsivien ja oman rahatilanteen suhteen. Pelissä toimitaan ovimiehenä eikä töissä ikinä tiedä keitä työvuoron aikana tapaa ja mitä illan aikana mahtaakaan tapahtua. Bouncer Story on julkaistu Android- ja iOS-pohjaisille puhelimille ja tableteille.Lisätietoja: http://www.helmigames.com/ (C) 2019 MediapalvelutYhteistyössä: V2.fiToimittaja: Jukka O. KauppinenGrafiikka: Niklas IsbergIntro/outro: Saku Tiainen, Antti Miettinen, Kraku / Mika Hyvönen, XWD, KrakuSuomen Pelimuseo